Þetta er undanúrslitaleikur segir Arnar Þór Viðarsson, landsliðsþjálfari karla í fótbolta, um viðureignina við Ísrael í þjóðadeildinni á Laugardalsvelli í kvöld. Ísland verður að vinna til að eiga möguleika á efsta sæti riðilsins.
Karlalandslið Íslands í fótbolta tekur á móti Ísrael í þjóðadeildinni á Laugardalsvelli í kvöld. Ísland verður helst að vinna leikinn til að eiga möguleika á sigri í riðlinum.
Þetta er fjórði og síðasti leikur liðsins í fjögurra leikja glugga nú í júní. Ísland gerði 2-2 jafntefli við Ísrael ytra, 1-1 jafntefli við Albaníu hér heima og vann San Marínó svo 1-0 í vináttulandsleik. Ísraelsmenn unnu Albani á föstudagskvöld og eru nú á toppi riðilsins með fjögur stig, Ísland er með tvö og Albanía eitt. Ísland verður því að vinna leikinn í kvöld til að eiga möguleika á sigri í riðlinum. Þjóðadeildin er eins konar varaleið inn á EM því í gegnum deildina er hægt að vinna sér inn síðustu sætin á mótið. Arnar Þór Viðarsson, þjálfari liðsins, sat fyrir svörum á blaðamannafundi í gær.
sagði Arnar Þór Viðarsson. Leikur Íslands og Ísrael hefst klukkan 18:45 og verður sýndur beint á Viaplay.
Landsliðsþjálfari karla í fótbolta segir að viðureignin gegn Ísrael í þjóðadeildinni á Laugardagsvelli í kvöld sé undanúrslitaleikur. Ísland verður að vinna til að eiga möguleika á efsta sæti riðilsins. 